《赠鹅湖上人》
宋代·赵令衿

三年四度到鹅湖，山水娱人道不孤。
最是可人快心目，晓风残月弄菰蒲。

作者简介：（?—1158）宗室，号超然居士。赵德昭玄孙。徽宗大观二年中舍选。钦宗初为军器少监，言事忤旨，夺官。高宗绍兴间，以都官员外郎召，因请留张浚复罢。后知泉州，坐谤讪秦桧入狱，桧欲置之死，诬与张浚、李光等谋逆，会桧死，得免。复爵，授明州观察使，加庆远军承宣使。